กสิกรไทยชี้เงินบาทยังน่าห่วง
ธนาคารกสิกรไทยชี้ค่าเงินบาทยังมีแนวโน้มน่าห่วง คาดสิ้นปีแตะ 29 .20 บาทต่อเหรียญสหรัฐ
21 ต.ค. 2553

ธนาคารกสิกรไทยชี้ค่าเงินบาทยังมีแนวโน้มน่าห่วง คาดสิ้นปีแตะ 29 .20 บาทต่อเหรียญสหรัฐ 
นายธิติ ตนติกุลานันท์ ผู้บริหารสายงานธุรกิจตลาดทุน ธนาคารกสิกรไทย เปิดเผยว่า การตัดสินใจคงอัตราดอกเบี้ยนโยบายไว้ที่ระดับ 1.75 % ของคณะกรรมการนโยบายการเงิน(กนง.) น่าจะช่วยลดแรงกดดันการไหลเข้าของเงินทุนต่างชาติได้ และสถานการณ์ขณะน้ยังน่าจะคงดอกเบี้ยได้ เนื่องจากอัตราเงินเงน่าห่วง เพราะยังมีโอกาสปรับแข็งค่าขึ้นได้อีก 
“ด้านการคงดอกเบี้ยไม่น่าห่วงเพราะเงินเฟ้อไม่สูง แต่ด้านแนวโน้มค่าเงินบาทยังน่าห่วง คาดว่าสิ้นปีนี้น่าจะแตะระดับ  29.20 บาทต่อเหรียญสหรัฐ เพราะยังมีเงินทุนต่างชาติไหลเข้าเอเชียต่อเนื่อง” นายธิติกล่าว
ด้านนักค้าเงินธนาคารไทยพาณิชย์ เปิดเผยว่า วันนี้การเคลื่อนไหวของค่าเงินบาทล่าสุดในช่วง 10.30 น.เคลื่อนไหวอยู่ที่ระดับ 29.86 บาทต่อเหรียญสหรัฐ ปรับตัวอ่อนค่าลงเล็กน้อยจากที่เปิดตลาดเมื่อช่วงเช้าที่ระดับ 29.85บาทต่อเหรียญสหรัฐ